rejauldu/bengali-wikipedia huggingface dataset:
নির্মলেন্দু লাহিড়ী (জন্ম: ২১ ফেব্রুয়ারি , ১৮৯১ — মৃত্যু: ২৮ ফেব্রুয়ারি, ১৯৫০) একজন বাঙালি রঙ্গমঞ্চ অভিনেতা। তিনি ব্রিটিশ ভারতবর্ষের দিনাজপুরে জন্মগ্রহণ করেন।সুবোধচন্দ্র সেনগুপ্ত ও অঞ্জলি বসু সম্পাদিত "সংসদ বাঙালি চরিতাভিধান", প্রথম খণ্ড, ২০১৯ খ্রি.  জন্ম ও পরিবার নির্মলেন্দু লাহিড়ী জন্ম ব্রিটিশ ভারতের অবিভক্ত বাংলার দিনাজপুরে। পিতার নাম নিকুঞ্জমোহন লাহিড়ী। তিনি রামতনু লাহিড়ীর বংশধর ও কবি দ্বিজেন্দ্রলাল রায়ের ভাগিনা।  অভিনয় জীবন নির্মলেন্দু লাহিড়ী অপেশাদার অভিনেতারূপে ওল্ড ক্লাবে বহু বিখ্যাত শিল্পীর সঙ্গে অভিনয় করেন। পরে পেশাদার অভিনেতা হিসাবে কলকাতার ম্যাডান থিয়েটারে যোগ দেন। ১৯২২ খ্রিস্টাব্দে ক্ষীরোদপ্রসাদের 'প্রতাপাদিত্য' নাটকের নাম ভূমিকায় প্রথম অভিনয় করেন। ১৯২৪ খ্রিস্টাব্দে 'পাপের পরিণাম' নামক নির্বাক চলচ্চিত্রে নায়কের ভূমিকায় অংশ নেন। এরপর 'নিউ মনোমোহন থিয়েটার' নামে নিজস্ব ভ্রাম্যমাণ দল নিয়ে মফস্বল ও রেঙ্গুনে অভিনয় করেন। ১৩৩৮ বঙ্গাব্দে 'সারস্বত মহামণ্ডল' কর্তৃক 'বাণীবিনোদ' উপাধিতে ভূষিত হন। ১৯৫০ খ্রিস্টাব্দের ১৫ ই জানুয়ারি 'এই স্বাধীনতা' নাটকে শেষ অভিনয় করেন। 'বঙ্গে বর্গী' নাটকে 'ভাস্কর পণ্ডিত', 'গৈরিক পতাকা' য় 'শিবাজি' 'সিরাজদ্দৌলা'য় 'সিরাজ' এবং 'কণ্ঠহার' ছবিতে মধুচাকরের ভূমিকায় তার অভিনয় বিশেষ উল্লেখযোগ্য। সঙ্গীতে ও তার দক্ষতার পরিচয় পাওয়া যায়।  মৃত্যু নির্মলেন্দু লাহিড়ী ১৯৫০ খ্রিস্টাব্দের ২৮ শে ফেব্রুয়ারি কলকাতায় প্রয়াত হন।  তথ্যসূত্র  বিষয়শ্রেণী:১৮৯১-এ জন্ম বিষয়শ্রেণী:১৯৫০-এ মৃত্যু বিষয়শ্রেণী:বাঙালি অভিনেতা বিষয়শ্রেণী:দিনাজপুর জেলার ব্যক্তি বিষয়শ্রেণী:বাঙালি মঞ্চ অভিনেতা
নিকেলোডিয়ন হচ্ছে শিশুতোষ একটি ডেনীয় টেলিভিশন চ্যানেল, যা ২০০৮ সালের ১৫ মার্চে সম্প্রচার শুরু করে। নিকেলোডিয়ন ডেনমার্ক ১৯৯৬ থেকে ২০০৮ সালের পর্যন্ত নিকেলোডিয়ন স্ক্যান্ডিনেভিয়ার অংশ ছিল। বর্তমানে এটি নেদারল্যান্ডসে অবস্থিত।  ইতিহাস ভিএইচ১ ডেনমার্কের উদ্বোধনের সাথে ২০০৮ সালের ১৫ মার্চে নিকেলোডিয়ন ডেনমার্কের উদ্বোধন হয়। এটি সকাল ৬টার থেকে দুপুর ১২টার পর্যন্ত সম্প্রচার করতো। ১৯৯৬ থেকে ২০০৮ সাল পর্যন্ত ডেনমার্ককে প্যান-নর্ডীয় নিকেলোডিয়ন স্ক্যান্ডিনেভিয়া দ্বারা পরিবেশন করা হয়েছিল। প্যান-নর্ডীয় চ্যানেলটি স্যাটেলাইটে এখনো উপলব্ধ। ২০০৮/২০০৯ নববর্ষের আগের দিনে ভিএইচ১ নিকেলোডিয়ন সিমুলকাস্ট করা বন্ধ করে, যার অর্থ হল যে উভয় চ্যানেলসমূহ নিজস্ব ফ্রিকোয়েন্সি পায় ইউসি এবং টেলিয়া স্তোফার মতো অ্যানালগ কেবল নেটওয়ার্কে, যেখানে নিকেলোডিয়ন এখন সকাল ৬টা এবং সন্ধ্যা ৬টার মধ্যে সম্প্রচার করতে পারবে।  ২০০৯ সালের ১ সেপ্টেম্বরে চ্যানেলটি ভোর ৫টার থেকে সন্ধ্যা ৭টার পর্যন্ত সম্প্রচার করতে শুরু করে ২০০৯ সালের নভেম্বর থেকে নিকেলোডিয়ন ডিজিটাল টেরেস্ট্রিয়াল প্রোভাইডার বক্সার টিভিতে উপলব্ধ। ৩ থেকে ১১ বছরের শিশুদের মধ্যে ০.৩% দর্শক ভাগ এর সাথে, ২০০৮ সাল হিসেবে নিকেলোডিয়ন ডেনমার্কের সবচেয়ে অন্তত দেখা শিশুতোষ টেলিভিশন চ্যানেলের মধ্যে এক ছিল। এটি ডিজনি চ্যানেল (১৫.৭% দর্শক ভাগ), কার্টুন নেটওয়ার্ক (১২.০%), টুন ডিজনি (২.২%), জেটিক্স (২.১%), এবং প্লেহাউজ ডিজনি (২.১%) দ্বারা অতিক্রম করা হয়, সাথে শুধু বুমার‍্যাং এবং নিকেলোডিয়নের স্যাটেলাইট সংস্করণ ডেনমার্কের শিশুতোষ চ্যানেলের আরও ছোট্ট ভাগ পায়।  তথ্যসূত্র  বহিঃসংযোগ  প্রাতিষ্ঠানিক ওয়েবসাইট  ডেনমার্ক বিষয়শ্রেণী:ডেনমার্কের টেলিভিশন স্টেশন বিষয়শ্রেণী:২০০৮-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:গ্রিনল্যান্ডের টেলিভিশন স্টেশন বিষয়শ্রেণী:২০০৮-এ ডেনমার্কে প্রতিষ্ঠিত বিষয়শ্রেণী:১৯৯৬-এ ইউরোপে প্রতিষ্ঠিত বিষয়শ্রেণী:শিশুতোষ টেলিভিশন নেটওয়ার্ক বিষয়শ্রেণী:নেদারল্যান্ডসে সম্প্রচার বিষয়শ্রেণী:জার্মানির টেলিভিশন স্টেশন বিষয়শ্রেণী:পর্তুগালের টেলিভিশন স্টেশন বিষয়শ্রেণী:স্পেনের টেলিভিশন স্টেশন বিষয়শ্রেণী:১৯৯৬-এ প্রতিষ্ঠিত টেলিভিশন চ্যানেল ও স্টেশন
রমেশচন্দ্র সেন   (২২ আগস্ট ১৮৯৪  - ১ জুন ১৯৬২) ছিলেন একজন বাঙালি প্রগতিশীল লেখক ও আয়ুর্বেদিক পণ্ডিত। লব্ধপ্রতিষ্ঠ কবিরাজ হিসাবে যথেষ্ট খ্যাতি ও প্রতিপত্তি লাভ করেছিলেন। ১৯১৮ খ্রিস্টাব্দে মাদ্রাজে অনুষ্ঠিত নিখিল ভারত আয়ুর্বেদ সম্মেলনে সংস্কৃত ভাষায় বক্তৃতা দিয়ে বিদ্যানাধি উপাধিতে ভূষিত হন। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ৬৩৩,   জন্ম ও শিক্ষা জীবন  রমেশচন্দ্র সেনের জন্ম ১৮৯৪ খ্রিস্টাব্দের ২২ আগস্ট  বেঙ্গল প্রেসিডেন্সির কলকাতায়। পৈতৃক নিবাস ছিল অধুনা  বাংলাদেশের ফরিদপুরের কোটালীপাড়ার পিঞ্জরী গ্রামে। রমেশচন্দ্র ছিলেন কলকাতার খ্যাতনামা কবিরাজ ক্ষীরোদচন্দ্র সেন ও তার স্ত্রী বরদাসুন্দরীর জ্যেষ্ঠ সন্তান। প্রথমে তিনি পিতার কাছে ও পরে হাতিবাগানের পণ্ডিত সীতানাথ সাংখ্যতীর্থের  চতুষ্পাঠীতে সংস্কৃত শিক্ষা নেন। ১৯১১ খ্রিস্টাব্দে সংস্কৃত ব্যাকরণের দ্বিতীয় পরীক্ষায় উত্তীর্ণ হন। টোলে পাঠরত অবস্থায় তিনি প্রাইভেট ছাত্র হিসাবে ১৯১৩ খ্রিস্টাব্দে প্রবেশিকা পরীক্ষায় সসম্মানে উত্তীর্ণ হন। ১৯১৭ খ্রিস্টাব্দে তিনি বিদ্যাসাগর কলেজ থেকে ইংরাজীতে অনার্স সহ বি.এ পাশ করেন। বাংলা সাহিত্যের পত্রে তিনি প্রথম স্থান অধিকার করেছিলেন। ১৯১৮ খ্রিস্টাব্দে পিতার আকস্মিক মৃত্যুতে তাকে ইংরাজী ভাষা ও সাহিত্যে এম.এ পড়া স্থগিত করে পৈতৃক আয়ুর্বেদীয় চিকিৎসাতে আত্মনিয়োগ করতে হয়।  কর্মজীবন চিকিৎসাশাস্ত্রের চেয়ে তার সাহিত্যচর্চায় বেশি আগ্রহ ছিল। তিনি বাংলা সাহিত্যে শুধু নিজের অবদান রাখেন নি, তিনি তৈরি করে গেছন বহু বাঙালি সাহিত্যিককে। ১৩১৮ বঙ্গাব্দের ১২ আষাঢ় কলকাতায় তার পিতার কয়েকজন ছাত্রদের সহযোগিতায় গড়ে তোলেন - সাহিত্য সেবক সমিতি নামের এক সাহিত্য-চক্রের। বহুপ্রথিতযশা সাহিত্যিক এই চক্রের সঙ্গে সংশ্লিষ্ট হয়েছিলেন। তার সমিতিতে বিভূতিভূষণ বন্দ্যোপাধ্যায়, মানিক বন্দ্যোপাধ্যায়, শিবরাম চক্রবর্তী, তারাশঙ্কর বন্দ্যোপাধ্যায়, কামিনী রায় প্রমুখেরা সেখানে তাদের রচনা পড়তেন। ১৯৪৫ খ্রিস্টাব্দ হতে ১৯৬২ খ্রিস্টাব্দে তার মৃত্যু কাল অবধি তিনি নিয়মিত লিখে গেছেন। প্রচুর ছোটগল্প লিখেছেন, তবে বেশিরভাগই অগ্রন্থিত।  গ্রন্থাকারে প্রকাশিত হয়েছে বারোটি উপন্যাস ও সাতটি গল্প গ্রন্থ।  তৎকালীন প্রসিদ্ধ পত্র পত্রিকা- বসুমতী, ভারতবর্ষ, যুগান্তর,  দেশ, প্রভাতী, ইত্যাদিতে কিছু প্রকাশিত হয়েছিল। ১৯৪৫ খ্রিস্টাব্দে (১৩৫২ বঙ্গাব্দে) প্রকাশিত তার প্রথম রচিত উপন্যাস শতাব্দী বিশেষ প্রশংসিত হয়েছিল। তার অন্যান্য উল্লেখযোগ্য প্রকাশিত গ্রন্থগুলি হল-   চক্রপাক (১৯৪৫)  কুরপালা (১৯৪৬)  কাজল (১৯৪৯)  গৌরীগ্রাম (১৯৫৩)  মালঙ্গীর কথা (১৯৫৪)  পূব থেকে পশ্চিম (১৯৫৬)  সাগ্নিক (১৯৫৯)  নিঃসঙ্গ বিহঙ্গ (১৯৫৯)  অপরাজেয় (১৯৬০)  পূর্বরাগ (১৯৬১)  তার রচিত উল্লেখযোগ্য ছোটগল্প হল - "মৃত ও অমৃত", "তারা তিন জন", "সাদা ঘোড়া", "রাজার জন্মদিন", "ডোমের চিতা" ইত্যাদি। তার রচিত কিছু গল্প ইংরাজি, হিন্দি ও চেকোশ্লোভাক প্রভৃতি বিভিন্ন ভাষায় অনূদিত হয়েছিল।  পারিবারিক জীবন  রমেশচন্দ্র সেন ১৯১৬ খ্রিস্টাব্দে বনলতাকে বিবাহ করেন। তাদের পাঁচ পুত্র ও নয়টি কন্যাসন্তান ছিল।  জীবনাবসান  বাংলা সাহিত্যের অন্যতম স্থপতি রমেশচন্দ্র সেন ১৯৬২ খ্রিস্টাব্দের ১জুন কলকাতায় পরলোক গমন করেন।   অধিক পঠন    খান, শামসুজ্জামান ও অন্যান্য (২০১১)। বাংলা একাডেমী চরিতাভিধান। ঢাকা: বাংলা একাডেমী। পৃষ্ঠা ৪৭৬, ৪৭৭। আইএসবিএন: ৯৮৪-০৭-৫১৩৮-৭।  তথ্যসূত্র   বিষয়শ্রেণী:১৮৯৪-এ জন্ম বিষয়শ্রেণী:১৯৬২-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি লেখক বিষয়শ্রেণী:বিদ্যাসাগর কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
পারি সাঁ-জেরমাঁ ফুটবল ক্লাবএই ফরাসি নামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। (; ) ইউরোপের ফ্রান্সের রাজধানী প্যারিস নগরীতে অবস্থিত একটি পেশাদার ফুটবল ক্লাব। এটি সংক্ষেপে পারি সাঁ-জেরমাঁ, পারি এসজে (Paris SG), পারি (Paris) বা পেএসজে/পিএসজি (PSG) নামেও পরিচিত। এছাড়া বাংলা ভাষায় প্যারিস সেইন্ট জার্মেইন, প্যারিস সেন্ট জার্মেই,  ইত্যাদি বিকল্প বানানের প্রতিবর্ণীকরণগুলিও প্রচলিত। ক্লাবটি ১৯৭০ সালে প্রতিষ্ঠা করা হয়। ঐতিহ্যগতভাবে ক্লাবের খেলোয়াড়েরা লাল-নীল পোশাক পরে থাকে। ১৯৭৪ সাল থেকে ক্লাবটি প্যারিসের ১৬তম আরোঁদিসমঁ বা প্রশাসনিক এলাকাতে প্রায় ৪৮ হাজার আসনক্ষমতাবিশিষ্ট পার্ক দে প্রাঁস মাঠে আয়োজক দল হিসেবে খেলে থাকে। এই ক্লাব দলটি ফরাসি ক্লাব প্রতিযোগিতা ব্যবস্থার সর্বোচ্চ স্তরে খেলে থাকে, যার নাম লিগ ১।  সাম্প্রতিক বছরগুলিতে পারি সাঁ-জেরমাঁ ফ্রান্স ও ইউরপের ফুটবল অঙ্গনে একটি প্রধান শক্তি হিসেবে আবির্ভূত হয়েছে। তারা এ পর্যন্ত ৩৬টি সর্বোচ্চ-স্তরের শিরোপা বিজয় করেছে, যার ফলে তারা ফরাসি ফুটবলের ইতিহাসে সবচেয়ে সফল ক্লাব দল হিসেবে স্বীকৃত। পারি সাঁ-জেরমাঁ একমাত্র ফরাসি ক্লাব যারা কখনো ফ্রান্সের সর্বোচ্চ পেশাদার ক্লাব ফুটবল প্রতিযোগিতা লিগ ১ থেকে নিম্নতর লিগে অবনমিত হয়নি। তারা ১৯৭৪ সাল থেকে এ পর্যন্ত টানা ৪৫টি মৌসুম ধরে ফরাসি ক্লাব ফুটবলের সর্বোচ্চ আসর লিগ আঁ-তে অংশ নিয়েছে। ইউরোপীয় পর্যায়ের প্রধানতম ক্লাব ফুটবল প্রতিযোগিতায় বিজয়ী দুইটি ফরাসি ক্লাবের একটি হল পারি সাঁ-জেরমাঁ। একইসাথে তারা ফ্রান্সের সবচেয়ে জনপ্রিয় ফুটবল ক্লাব।  ঘরোয়া আসরে প্যারিসের এই ক্লাবটি ৭ বার লিগ আঁ শিরোপা জয় করেছে। এক্ষেত্রে তাদের সবচেয়ে শক্তিশালী প্রতিদ্বন্দ্বী হল বন্দর শহর মার্সেই-ভিত্তিক ওলাঁপিক দ্য মার্সেই। এই দুই দলের খেলাগুলি ফ্রান্সে "ল্য ক্লাসিক" নামে পরিচিত। ২০২৫ সালে তারা প্রথমবারের মতো ইউরোপের সবচেয়ে মর্যাদাবাহী আন্তর্জাতিক ক্লাব ফুটবল প্রতিযোগিতা উয়েফা চ্যাম্পিয়নস লিগের শিরোপা জয় করে।  ২০১১ সালে অরিক্স কাতার স্পোর্টস ইনভেস্টমেন্টস ক্লাবটির মালিকানা কিনে নেয়। এই মালিকানা বদলের কারণে পারি সাঁ-জেরমাঁ ফ্রান্সের সবচেয়ে ধনী ক্লাব এবং গোটা বিশ্বের সবচেয়ে ধনবান ক্লাবগুলির একটিতে পরিণত হয়। বর্তমানে ক্লাবটির বার্ষিক আয় প্রায় ৪৯ কোটি ইউরো, যা বিশ্বের ৭ম সর্বোচ্চ। ফোর্বস সাময়িকীর মতে এটি বিশ্বের ১১তম সর্বাধিক মূল্যবান ক্লাব, যার মূল্যমান প্রায় ৮৩ কোটি ইউরো।  খেলোয়াড় বর্তমান দল  ধারে অন্য দলে  চুক্তিবদ্ধ অন্যান্য খেলোয়াড়  টীকা  তথ্যসূত্র   বহিঃসংযোগ    Official site   PSG7570   POLISH FAN CLUB    PSG New York City Club     London PSG Fan Club  বিষয়শ্রেণী:১৯৭০-এ প্রতিষ্ঠিত বিষয়শ্রেণী:জি-১৪-এর ক্লাব বিষয়শ্রেণী:অনির্বাসিত ফুটবল ক্লাব বিষয়শ্রেণী:ফ্রান্সের ফুটবল ক্লাব বিষয়শ্রেণী:লিগ ১-এর ক্লাব বিষয়শ্রেণী:পারি সাঁ-জেরমাঁ বিষয়শ্রেণী:১৯৭০-এ প্রতিষ্ঠিত ফুটবল ক্লাব বিষয়শ্রেণী:১৯৭০-এ ফ্রান্সে প্রতিষ্ঠিত
এনসাইক্লোপিডিয়া অফ শিয়া () শিয়া অধ্যয়নের উপর লিখিত একটি বিশ্বকোষ যা ১৯৮১ থেকে ২০১১ সালের মধ্যে ১৪ খণ্ডে প্রকাশিত হয়েছিল। এর প্রধান সম্পাদক হলেন আহমদ সৈয়দ জাওয়াদী। এই বিশ্বকোষের লেখা ১৯৮১ সালে তাহের ফাউন্ডেশনের পৃষ্ঠপোষকতা দিয়ে শুরু হয় এবং এর পরে ফাহিমে মোহেবির ও পৃষ্ঠপোষকতা করেছিলো।- - -    তথ্যসূত্র   বিষয়শ্রেণী:২০শ শতাব্দীর বিশ্বকোষ বিষয়শ্রেণী:শিয়া ইসলাম বিষয়শ্রেণী:ইসলামি বিশ্বকোষ বিষয়শ্রেণী:ফার্সি বিশ্বকোষ বিষয়শ্রেণী:ইরানি বই বিষয়শ্রেণী:২১শ শতাব্দীর বিশ্বকোষ
ভদ্রাবতী () ভারতের কর্ণাটক রাজ্যের শিবমোগ্গা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৯৭ মিটার (১৯৫৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ভাদ্রবতি শহরের জনসংখ্যা হল ১৬০,৩৯২ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে ভাদ্রবতি এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
আসিম বিন লুকমান আল-হাকিম (; জন্ম ২৩ নভেম্বর ১৯৬২) একজন ইন্দোনেশিয় বংশদ্ভূত সৌদি ইসলামি পণ্ডিত। তিনি মূলত জেদ্দা শহরে ইসলাম সম্পর্কিত বিভিন্ন অনুষ্ঠান আয়োজন করে থাকেন। তিনি বেশিরভাগ সময় ইংরেজিতে কথা বলেন। তিনি তার মজাদার এবং হাস্যরসপূর্ণ স্বভাবের কারণে পরিচিত।   শিক্ষা এবং প্রাথমিক জীবন  আল-হাকিম ২৩ নভেম্বর ১৯৬২ সালে সৌদি আরবের খোবারে জন্মগ্রহণ করেন। তিনি ইন্দোনেশিয় বংশোদ্ভূত; তার দাদা ছিলেন মেদানের অধিবাসী, তিনি সেই সময় দেলি সালতানাতে বিচারক হিসেবে কাজ করতেন। আল-হাকিমের দাদা লুকমানকে (আল-হাকিমের বাবা) যিনি সৌদি আরবে মুহাজির ছিলেন, ধর্ম অধ্যয়নের জন্য তাকে সেখানে পাঠান এবং পরে তিনি সৌদি নাগরিকত্ব লাভ করেন; যার ফলে, আল-হাকিম সৌদি আরবে বেড়ে ওঠেন।  ১২ বছরে বয়সে সে এবং তার পরিবার জেদ্দায় স্থানান্তরিত হয়। ছোটবেলা থেকেই তার ইসলামি শিক্ষায় আগ্রহ ছিল। তিনি ১৯৮০ সালে উচ্চ মাধ্যমিক শেষ করেন এবং কিং ফাহাদ জ্বালানি ও খনিজ সম্পদ বিশ্ববিদ্যালয়ে ভর্তি হন, তবে সেখানে বেশিদিন পড়াশোনা করেন নি। তিনি পরবর্তীতে কিং আব্দুল আজিজ বিশ্ববিদ্যালয়ে ভর্তি হন এবং ১৯৮৭ সালে ইংরেজি সাহিত্যে স্নাতক ডিগ্রী অর্জন করেন। ১৯৯৮ সালে তিনি উম্মুল কুরা বিশ্ববিদ্যালয় থেকে ইসলামি শিক্ষার উপর উচ্চতর ডিপ্লোমা অর্জন করেন। এছাড়া তিনি বেশ কয়েক বছর সৌদি ইসলামি পণ্ডিত মুহাম্মাদ ইবনে সালেহ আল-উসাইমিনের কাজ নিয়ে পড়াশোনা করেন।  কর্মজীবন  আল-হাকিম ১৯৮৮ সালে একটি মাধ্যমিক বিদ্যালয়ে ইংরেজি শিক্ষক হিসেবে তার কর্মজীবন শুরু করেন। তিনি বিগত ২০ বছর ধরে জেদ্দায় ইমাম হিসেবে কাজ করছেন, যেখানে তিনি প্রতি জুমার নামাজের শুরুতে সাপ্তাহিক খুতবা প্রদান করে থাকেন।  মতবাদ   ইসলামি আইনশাস্ত্র   বিকল্প ঔষধ হিসেবে কুরআন  আল-হাকিম বলেন রুকইয়াহর ইসলামি চর্চা খারাপ আত্মাদের থেকে দূরে রাখে যাকে খ্রিস্টানদের ভূত তাড়ানোর প্রার্থনা সঙ্গীতের সাথে মেলানো যায়। তিনি আরোগ্যের উপায় হিসাবে পানির উপর কোরআন তেলাওয়াত এবং তারপর পান করা এবং তা দিয়ে ধৌত করার কথাও বলেছেন।   নামাজ একত্রীকরণ কিংবা সংক্ষিপ্তকরণ  আল-হাকিম ভ্রমণের সময় নামায সংক্ষিপ্ত বা একত্রিত করার ইসলামী রীতির বিষয়ে বলেন যে, যে ব্যক্তি প্রতিদিন বা ঘন ঘন ভ্রমণ করে "সালাত সংক্ষিপ্ত করার উদ্দেশ্যে এবং তাদের একত্রিত করার উদ্দেশ্যে কোন বৈধ কারণ না থাকলে তাকে মুসাফির বলে গণ্য করা হবে না।"  মক্কায় হজ্জযাত্রা  আল-হাকিম হজ্জের সময় হজ্জ যাত্রীদের নিজেদের ছবি তোলার সমালোচনা করে বলেছেন: "এই ধরনের সেলফি এবং ভিডিও তোলা আমাদের নবীর ইচ্ছাকে অমান্য করে। যেন এই ভ্রমণের একমাত্র উদ্দেশ্য হল ছবি তোলা, ইবাদত নয়।  রাজনৈতিক এবং সামাজিক বিষয়   নারী   নারীরা রাজনৈতিক নেতা হতে পারবে এই মতে তিনি বিশ্বাসী না।  ইসলামি পণ্ডিতদের মধ্যে মতবিরোধ বিদ্যমান তা স্বীকার করেও, তিনি বিবেচনা করেন যে সবচেয়ে বিশুদ্ধ মতামত হল যে মহিলাদের খৎনা করা বাঞ্ছনীয় কিন্তু এটি বাধ্যতামূলক বা নিষিদ্ধ নয়। তার মতে নারীরা মিশ্র লিঙ্গের পরিবেশে কাজ করতে পারবে না।  ইসলামে উপপত্নীর বৈধতা সম্পর্কে জিজ্ঞাসা করা হলে, আল-হাকিম যুদ্ধবন্দীদের দাসত্বকে মানবিক বলে মনে করেন, ইসলামে দাসদের প্রদত্ত অধিকারের পুনরাবৃত্তি করেন এবং উপপত্নীর বৈধতা নিশ্চিত করেন।  প্রতিবাদ  আল-হাকিম দাবি করেছেন যে ইসলামে সব ধরনের প্রতিবাদ নিষিদ্ধ, একটি দৃষ্টিভঙ্গি যা সালাফিবাদের মাদখালি শাখার সাথে সামঞ্জস্যপূর্ণ।   ব্যক্তিগত জীবন  আল-হাকিমের ১৩ জন সন্তান রয়েছে, যার মধ্যে সবগুলোই মেয়ে সন্তান। তথ্যসূত্র  বিষয়শ্রেণী:ইসলামি ব্যক্তিত্ব বিষয়শ্রেণী:মুসলিম পণ্ডিত বিষয়শ্রেণী:১৯৬২-এ জন্ম বিষয়শ্রেণী:সৌদি আরবীয় সালাফি বিষয়শ্রেণী:সুন্নি ইসলামের পণ্ডিত
মন্টে কাওলিনো জার্মানির ব্রাভারিয়ার,  হিরসচাউ এ অবস্থিত একটি বালুময় পাহাড়। এটি  বালি দিয়ে গঠিত, যা বছরের পর বছর ধরে চীনামাটি উৎপাদনের উপজাত হিসেবে ব্যবহৃত হয়ে আসছে। বালুর পাহাড়টি এখন অন্যান্য ক্রিয়াকলাপের পাশাপাশি স্যান্ড-স্কিইং এবং স্যান্ডবোর্ডিং স্কিইং রিসোর্ট হিসাবে ব্যবহৃত হচ্ছে।   স্যান্ড-স্কিইং এবং স্যান্ডবোর্ডিং  ১৯৫০ এর দশকের দিকে বালির স্তূপ এত বেশি বৃদ্ধি পেয়েছিল যে স্থানীয়রা এখানে স্কিইং এর পরীক্ষা করে এবং ১৯৫৬ সালে একটি স্কি ক্লাবও গঠন করা হয়। এই পাহাড়ের অনন্য বৈশিষ্ট্যের জন্য, স্কিইং সরাসরি বালির উপরে করা হয় এবং ফলস্বরূপ এর চলমান মৌসুমে অন্যান্য স্কি অঞ্চলগুলি থেকে এটি বিপরীত হয়। এটি কেবল গ্রীষ্মে খোলে, যদিও শীতকালে এই অঞ্চলটি তুষারপাতের শিকার হয়ে থাকে।  পাহাড়টি স্যান্ডবোর্ডিং ওয়ার্ল্ড চ্যাম্পিয়নশিপের জন্য বিখ্যাত।   সাম্প্রতিক ইতিহাস  অঞ্চলটি ২০০৭ সালে ব্যাপকভাবে সংস্কার করা হয়। স্কি পাহাড় ছাড়াও এখানে পর্যটকদের সুবিধার জন্য পুল, জিওপার্ক এবং ট্রেইল রয়েছে।  ২০০৯ সালে পাহাড়ের শীর্ষে একটি তারে চালিত লিফট স্থাপন করা হয়েছে।    তথ্যসূত্র    বহিঃসংযোগ    প্রাতিষ্ঠানিক ওয়েবসাইট  মন্টে কাওলিনো সম্পর্কে নিবন্ধ  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:জার্মানি  বিষয়শ্রেণী:পাহাড়  বিষয়শ্রেণী:পর্যটন কেন্দ্র  বিষয়শ্রেণী:পর্যটন
thumb|180px|“স্বাধীনতা পুরস্কার”-এর স্বর্ণ পদক  স্বাধীনতা ও মুক্তিযুদ্ধে স্বাধীনতা পুরস্কার বাংলাদেশের স্বাধীনতার সংগ্রাম এবং সশস্র মুক্তিযুদ্ধে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের স্বাধীনতার সংগ্রাম এবং সশস্র মুক্তিযুদ্ধে নেতৃত্ব দান ও সরাসরি অংশগ্রহণ করার অসাধারণ ত্যাগ স্বীকারের স্বীকৃতি প্রদানের উদ্দেশ্যে ১৯৯৮ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৯৮ সালে প্রথমবারের মতো শহীদ শেখ ফজিলাতুন্নেছা মুজিব (মরণোত্তর), শহীদ সৈয়দ নজরুল ইসলাম (মরণোত্তর), শহীদ তাজউদ্দিন আহমদ (মরণোত্তর), শহীদ ক্যাপ্টেন মনসুর আলী (মরণোত্তর), শহীদ এ. এইচ. এম. কামরুজ্জামান (মরণোত্তর), শহীদ আবদুর রব সেরনিয়াবাত (মরণোত্তর) এবং শহীদ শেখ ফজলুল হক মনি (মরণোত্তর)'কে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।   বিজয়ীদের তালিকা  +চাবি  মরণোত্তর সম্মননা  বছর চিত্র বিজয়ী পুরস্কারপ্রাপ্তির কারণ সূত্র ১৯৯৮ শহীদ শেখ ফজিলাতুন্নেছা মুজিব ()(১৯৩০ – ১৫ আগস্ট ১৯৭৫) মুক্তিযুদ্ধে বিশেষ অবদান  75px শহীদ সৈয়দ নজরুল ইসলাম ()(১৯২৫ – ৩ নভেম্বর ১৯৭৫) মুক্তিযুদ্ধকালীন অস্থায়ী সরকারের অস্থায়ী রাষ্ট্রপতি হিসাবে মুক্তিযুদ্ধে বিশেষ অবদান   শহীদ তাজউদ্দীন আহমদ ()(২৩ জুলাই ১৯২৫ – ৩ নভেম্বর ১৯৭৫) মুক্তিযুদ্ধকালীন অস্থায়ী সরকারের প্রধানমন্ত্রী হিসাবে মুক্তিযুদ্ধে বিশেষ অবদান  75px শহীদ ক্যাপ্টেন মনসুর আলী ()(১৬ জানুয়ারি ১৯১৯ – ৩ নভেম্বর ১৯৭৫) মুক্তিযুদ্ধকালীন অস্থায়ী সরকারের অর্থমন্ত্রী হিসাবে মুক্তিযুদ্ধে বিশেষ অবদান  75px শহীদ এ. এইচ. এম. কামরুজ্জামান ()(২৬ জুন ১৯২৬ – ৩ নভেম্বর ১৯৭৫) মুক্তিযুদ্ধকালীন অস্থায়ী সরকারের স্বরাষ্ট্রমন্ত্রী হিসাবে মুক্তিযুদ্ধে বিশেষ অবদান  শহীদ আবদুর রব সেরনিয়াবাত ()(১৯২১ – ১৫ আগস্ট ১৯৭৫) মুক্তিযুদ্ধে বিশেষ অবদান  শহীদ শেখ ফজলুল হক মনি ()(৪ ডিসেম্বর ১৯৩৯ – ১৫ আগস্ট ১৯৭৫) গেরিলা যোদ্ধা ও মুজিব বাহিনীর প্রধান  ১৯৯৯ আব্দুস সামাদ আজাদ(১৫ জানুয়ারি ১৯২৬ – ২৭ এপ্রিল ২০০৫) মুক্তিযুদ্ধকালীন অস্থায়ী সরকারের রাষ্ট্রদূত হিসাবে মুক্তিযুদ্ধে বিশেষ অবদান  ২০০০ 75px মরহুম মাওলানা আবদুর রশীদ তর্কবাগীশ ()(১৯৩০ – ১৫ আগস্ট ১৯৭৫) মুক্তিযুদ্ধে বিশেষ অবদান  মরহুম মেজর জেনারেল মোহাম্মদ আবদুর রব (বীর উত্তম) ()(২৭ নভেম্বর ১৯০০ – ২০ আগস্ট ১৯৮৬) মুক্তিযুদ্ধকালীন চিফ অব আর্মি স্টাফ  ২০১৮ 75px মতিউর রহমান মল্লিক ()(১৯৫৩ – ১৯৬৯) মুক্তিযুদ্ধে বিশেষ অবদান ২০১৯মোফাজ্জল হায়দার চৌধুরীমুক্তিযুদ্ধে বিশেষ অবদানএ.টি.এম. জাফর আলম100x100পিক্সেলআ. ক. ম. মোজাম্মেল হক113x113পিক্সেলমোশাররফ হোসেনকাজী মিসবাহুন নাহার91x91পিক্সেলআবদুল খালেক ()97x97পিক্সেলমোহাম্মদ খালেদ ()শওকত আলী খান২০২০গোলাম দস্তগীর গাজীমুক্তিযুদ্ধে বিশেষ অবদান63x63পিক্সেলকমান্ডার আবদুর রউফ ()73x73পিক্সেলমুহম্মদ আনোয়ার পাশা ()78x78পিক্সেলআজিজুর রহমান২০২১71x71পিক্সেলএ কে এম বজলুর রহমান ()মুক্তিযুদ্ধে বিশেষ অবদান92x92পিক্সেলআহসানউল্লাহ মাস্টার ()খুরশিদ উদ্দিন আহমেদ61x61পিক্সেলআখতারুজ্জামান চৌধুরী বাবু২০২২64x64পিক্সেলইলিয়াস আহমেদ চৌধুরী ()মুক্তিযুদ্ধে বিশেষ অবদান72x72পিক্সেলখন্দকার নাজমুল হুদা (বীর বিক্রম) ()82x82পিক্সেলআব্দুল জলিলসিরাজ উদ্দীন আহমেদ74x74পিক্সেলমোহাম্মদ ছহিউদ্দিন বিশ্বাস ()72x72পিক্সেলসিরাজুল হক ()২০২৩   আরও দেখুন   স্বাধীনতা পুরস্কার;  স্বাধীনতা ও মুক্তিযুদ্ধে স্বাধীনতা পুরস্কার।   তথ্যসূত্র    বহিঃসংযোগ   ১৯৭৭ সাল থেকে ২০১৭ সাল পর্যন্ত স্বাধীনতা পুরস্কারপ্রাপ্ত ব্যক্তি/প্রতিষ্ঠানের সম্পূর্ণ তালিকা।  বিষয়শ্রেণী:স্বাধীনতা পুরস্কার বিষয়শ্রেণী:১৯৭৭-এ প্রবর্তিত পুরস্কার বিষয়শ্রেণী:১৯৭৭-এ বাংলাদেশে প্রতিষ্ঠিত
মার্ক টিমোথি এজেল (জন্ম: ২ নভেম্বর ১৯৬১) একজন ব্রিটিশ অর্থনীতিবিদ এবং রদারহ্যাম মেট্রোপলিটন বরো কাউন্সিলের প্রাক্তন কাউন্সিল নেতা।   কর্মজীবন    রদারহ্যাম মেট্রোপলিটন বরো কাউন্সিল  তিনি ১৩ বছর ধরে কাউন্সিলর ছিলেন।  তিনি ২০০০ থেকে ২০০৩ সাল পর্যন্ত রদারহ্যাম কাউন্সিলের নেতা ছিলেন।Conservative Home February 2015   ব্যক্তিগত জীবন  তিনি ১৯৯০ সালের ফেব্রুয়ারিতে রদারহ্যামে ক্লেয়ার এলিয়টকে বিয়ে করেন। তার একটি ছেলে (জন্ম ১৯৯২ সালের মার্চ মাসে) এবং একটি মেয়ে আছে, এবং তিনি পুনরায় বিয়ে করেছেন।[ তথ্যসূত্র প্রয়োজন ]   তথ্যসূত্র   বহিঃসংযোগ  BBC September 2014  Rotherham NHS Trust  বিষয়শ্রেণী:জীবিত ব্যক্তি বিষয়শ্রেণী:রদারামের ব্যক্তি বিষয়শ্রেণী:শ্রমিক দল (যুক্তরাজ্য) এর কাউন্সিলর বিষয়শ্রেণী:দক্ষিণ ইয়র্কশায়ারের কাউন্সিলর বিষয়শ্রেণী:১৯৬১-এ জন্ম বিষয়শ্রেণী:২১শ শতাব্দীর ব্রিটিশ অর্থনীতিবিদ
অলংকারী ইউনিয়ন বাংলাদেশের সিলেট জেলার অন্তর্গত বিশ্বনাথ উপজেলার একটি ইউনিয়ন।   অবস্থান ও সীমানা  সিলেট শহর থেকে বিশ্বনাথ উপজেলা সদর হয়ে ৬ কিলোমিটার দক্ষিণে অবস্থিত। সীমানা- দক্ষিণে বিশ্বনাথ ইউনিয়ন, উত্তরে খাজাঞ্চী ইউনিয়ন, পশ্চিমে রামপাশা ইউনিয়ন,  পূর্বে তেতলী ইউনিয়ন।   প্রশাসনিক এলাকা    মোট গ্রাম ৩৫টি    রহিমপুর  রামপুর  খুরমা মীরেরগাঁও  পেছি খুরমা  ছোট খুরমা  উত্তর বড় খুরমা  পৌদনাপুর  বড় খুরমা  বড়তলা  ফরহাদপুর  সালামপুর  হায়াতেরগাঁও  মুন্সিরগাঁও  মাধবপুর  বেতসান্ধি  ঘুরণ  আলমনগর  ছনখাড়িগাঁও  পিঠাকরা  লালটেক  পেশকারগাঁও  রাজিবাড়ী পেশকারগাঁও  রাজিবাড়ী শেখেরগাঁও  উত্তর নভাগ  মনুকোপা  কাড়ারপাড়  হায়দারপুর  হয়দরপুর  শেখেরগাঁও  তেঘরী  টেংরা  জানাইয়া শিমুলতলা  টুকেরকান্দি  সিরাজপুর  চাঁনপুর  সাবান টেংরা  সাবসেন টেংরা   মৌজা : ১০ টি    রহিমপুর  খুরমা  বড়তলা  তালিবপুর (পার্ট)  পিঠাকরা  বেতসান্দি  ফরহাদপুর  বালিয়াপুঞ্জী  পৌদনাপুর  টেংরা   আয়তন ও জনসংখ্যা  আয়তন- ২৭ বর্গ কিলোমিটার। জনসংখ্যা: ২৬,৫৭৯। পুরুষ: ১৩০৩৫ জন, নারী: ১৩৫৪৪ জন।   শিক্ষার হার ও শিক্ষা প্রতিষ্ঠান    শিক্ষার হার:  ৫২.৬%। পুরুষ: ৫৩.৫%, নারী: ৫১.৮%।   শিক্ষা প্রতিষ্ঠান    মাধ্যমিক বিদ্যালয় ৩টি  প্রাথমিক বিদ্যালয় ১১টি  একাডেমী ৫টি  মাদ্রাসা ১৫টি (আলীয়া ৮, ক্বওমী ৭)  ব্রাক স্কুল ৪টি  মসজিদ ৫৩টি (জামে মসজিদ : ৪৯,পাঞ্জেগানা :  ঈদগাহ ১২টি  মাজার ২৩টি  মন্দির ২টি  শিক্ষা প্রতিষ্ঠানের তালিকা +উচ্চ বিদ্যালয়ক্রম নংবিদ্যালয়ের নামঠিকানা০১আলহাজ্ব তাহির আলী উচ্চ বিদ্যালয়লালটেক০২হাজী ইয়াছিন উল্লা বেতসান্দি দ্বি-পাক্ষিক উচ্চ বিদ্যালয়বেতসান্দি০৩সফাত উল্লাহ উচ্চ বিদ্যালয়অলংকারী +কিন্ডার গার্টেনক্রম নংবিদ্যালয়ের নামঠিকানা০১আহসান উল্লাহ একাডেমীপনাউল্লাহ বাজার০২আল মুছিম কিন্ডার গার্টেনটেংরা আলীপাড়া০৩সানশাইন মডেল একাডেমীশিমুলতলা +প্রাথমিক বিদ্যালয়ক্রম নংবিদ্যালয়ের নামঠিকানা০১রামপুর সরকারি প্রাথমিক বিদ্যালয় রামপুর০২ছোটখুরমা সরকারি প্রাথমিক বিদ্যালয় ছোটখুরমা০৩বড়খুরমা সরকারি প্রাথমিক বিদ্যালয় পনাউল্লাহ বাজার০৪হাজী হামিদ আলী সরকারি প্রাথমিক বিদ্যালয়লালটেক০৫ঘুরণ সরকারি প্রাথমিক বিদ্যালয় ঘুরণ০৬বেতসান্দি সরকারি প্রাথমিক বিদ্যালয় বেতসান্দি০৭অলংকারী সরকারি প্রাথমিক বিদ্যালয় অলংকারী০৮টেংরা সরকারি প্রাথমিক বিদ্যালয়টেংরা০৯রামধানা সরকারি প্রাথমিক বিদ্যালয় রামধানা১০নতুনকুড়িঁ সরকারি প্রাথমিক বিদ্যালয় শিমুলতলা১১টুকেরকান্দি সরকারি প্রাথমিক বিদ্যালয় টুকেরকান্দি   হাট-বাজার    পনাউল্লাহ বাজার  রামপুর বাজার  মুন্সীর বাজার  টেংরা নতুন বাজার  টেংরা রতবাড়ী বাজার   খাল, নদী ও হাওর  ১২টি খাল ও ৪টি বিল রয়েছে।   খাদুয়ার হাওর  রামপুর বড় খাল হতে বড়খান্দি খাল  গাজিউর হতে চান্দির খাল  বড়কান্দি হতে খাদুয়ার হাওর পর্যন্ত খাল  রামধানা পাচলার খাল  আলমনগর হতে গাজিউর পর্যন্ত খাল  ছোট খুরমা হতে বড়কান্দি হাওরের খাল  টুকেরকান্দি বিল হতে শিমুলতলা পশ্চিম   দর্শনীয় স্থান    রামধানা শাহী ঈদগাহ   উল্লেখযোগ্য ব্যক্তি    এম ইলিয়াস আলী   জনপ্রতিনিধি  বর্তমান চেয়ারম্যান- মোঃ নাজমুল ইসলাম রুহেল +চেয়ারম্যানগণের তালিকাক্রম নংচেয়ারম্যানের নামসময়কাল০১সরফরাজ আলী (ছফা মিয়া) ১৯৭৩-১৯৭৭০২মো ইউনুছ আলী (ভাইস চেয়ারম্যান) ১৯৭৩-১৯৭৭০৩আব্দুল ওয়াহাব ১৯৭৭-১৯৮২০৪আব্দুর রব১৯৮২-১৯৮৬০৫আব্দুর রব১৯৮৬-১৯৯১০৬মো: লিলু মিয়া ১৯৯৭-২০০৩০৭সামছুজ্জামান ছমছু ২০০৩-২০১১০৮মো: লিলু মিয়া ২০১১-২০১৬০৯মোঃ নাজমুল ইসলাম রুহেল -বর্তমান   আরও দেখুন    বিশ্বনাথ উপজেলা  সিলেট জেলা  সিলেট বিভাগ   তথ্যসূত্র   বিষয়শ্রেণী:বিশ্বনাথ উপজেলার ইউনিয়ন
জাতীয় মহাসড়ক ৭ বা এন৭ বাংলাদেশের একটি জাতীয় মহাসড়ক যা রাজধানী ঢাকার কাছাকাছি দৌলতদিয়া ফেরিঘাট এবং বাগেরহাট জেলার মংলা বন্দরকে সংযুক্ত করেছে। এটি ফরিদপুর, মাগুরা, ঝিনাইদহ, যশোর ও খুলনাসহ দক্ষিণ-পশ্চিমাঞ্চলের কয়েকটি বৃহত্তম শহর ও নগরের মধ্য দিয়ে গেছে। মহাসড়কটি বিভিন্ন স্থানে ঢাকা-খুলনা মহাসড়ক, যশোর-খুলনা মহাসড়ক এবং খুলনা-মংলা মহাসড়ক নামে পরিচিত।  থাম্ব|ফরিদপুর সদর উপজেলার দিঘলিয়া সংলগ্ন  বাংলাদেশে দক্ষিণ-পশ্চিমাংশে অসংখ্য নদ ও নদী রয়েছে, যার ফলে এই মহাসড়কে সবচেয়ে বেশি সেতু ও কালভার্ট রয়েছে। এটি মহাসড়কটি দুই লেনের।   জেলা অনুযায়ী এন ৭  এন৭ তার যাত্রা পথে মোট ৭টি জেলা অতিক্রম করেছে। জেলা গুলো হলো-   রাজবাড়ী জেলা  ফরিদপুর জেলা  মাগুরা জেলা  ঝিনাইদহ জেলা  যশোর জেলা  খুলনা জেলা  বাগেরহাট জেলা   রাজবাড়ী জেলা  এন৭-এর  রাজবাড়ী জেলার ও গোয়ালন্দ ও সদর উপজেলার মধ্যে রয়েছে।   উপজেলা অবস্থান সংযোগস্থলের নাম সংযুক্ত সড়ক গোয়ালন্দ দৌলোদিয়া  দৌলোদিয়া ফেরিঘাট  দৌলোদিয়া  টার্মিনাল রোড   রাজবাড়ী সদর আহলাদিপুর গোয়ালন্দ মোড়    ফরিদপুর জেলা  এন৭-এর  ফরিদপুর জেলার ফরিদপুর সদর ও মধুখালী উপজেলার মধ্যে রয়েছে।  থাম্ব|ফরিদপুর সদর উপজেলার দিঘলিয়া সংলগ্ন   উপজেলা অবস্থান সংযোগস্থলের নাম সংযুক্ত সড়ক ফরিদপুর সদর গোয়াচামট রাজবাড়ী রাস্তার মোড়  মধুখালী মধুখালী পাট বাজার মোড়    মাগুরা জেলা  এন৭-এর  মাগুরা জেলার শ্রীপুর, মাগুরা সদর ও শালিখা উপজেলার মধ্যে রয়েছে।  থাম্ব|গড়াই সেতু সংলগ্ন   উপজেলা অবস্থান সংযোগস্থলের নাম সংযুক্ত সড়ক শ্রীপুর ওয়াপদা  ওয়াপদা বাস স্ট্যান্ড  মাগুরা সদর মাগুরা   ঢাকা রোড  ভায়না মোড়  স্টেডিয়াম মোড়    ঝিনাইদহ জেলা  এন৭-এর  ঝিনাইদহ জেলার ঝিনাইদহ সদর ও কালীগঞ্জ উপজেলার মধ্যে রয়েছে।   উপজেলা অবস্থান সংযোগস্থলের নাম সংযুক্ত সড়কঝিনাইদহ সদর ঝিনাইদহ ঝিনাইদহ বাস টার্মিনাল  আলহেরা বাসস্ট্যান্ড   কালীগঞ্জ কালীগঞ্জ মেইন বাসস্ট্যান্ড     যশোর জেলা  এন৭-এর  যশোর জেলার যশোর সদর ও অভয়নগর উপজেলার মধ্যে রয়েছে।   উপজেলা অবস্থান সংযোগস্থলের নাম সংযুক্ত সড়ক যশোর সদর চুড়ামনকাটি চুড়ামনকাটি বাজার  যশোর পালবাড়ি মোড়  চাঁচাড়া বাসস্ট্যান্ড  মুরালী মোড়  রাজারহাট মোড়    তথ্যসূত্র   বিষয়শ্রেণী:বাংলাদেশের জাতীয় মহাসড়ক বিষয়শ্রেণী:ঝিনাইদহ জেলার সড়ক পরিবহন বিষয়শ্রেণী:মাগুরা জেলার সড়ক পরিবহন বিষয়শ্রেণী:খুলনা জেলার সড়ক পরিবহন বিষয়শ্রেণী:যশোর জেলার সড়ক পরিবহন বিষয়শ্রেণী:রাজবাড়ী জেলার সড়ক পরিবহন